
	Eil. Nr.
	Paslaugų pavadinimas ir aprašymas
	Mato vnt.
	Maksimalus/ Preliminarus/ Orientacinis kiekis sutarties galiojimo laikotarpiu.*
	Suma

	1
	Vystymo paslaugos
	Val. 
	20 000
	

	2
	Priežiūros paslaugos kliento darbo metu
	Val. 
	880
	

	3. 
	Priežiūros paslaugos kliento ne darbo metu
	
Val. 
	500
	

	4.
	Priežiūros paslaugos 
	Mėn. 
	36
	






TECHNINĖS SPECIFIKACIJA

1. SĄVOKOS IR SUTRUMPINIMAI
1.1. Klientas – UAB „Ignitis grupės paslaugų centras“.
1.2. Paslaugų teikėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas sudaro Sutartį.
1.3. Sutartis – Sutartis, sudaroma tarp Paslaugų teikėjo ir Kliento dėl Pirkimo objekto.
1.4. Šalys – Klientas ir Paslaugų teikėjas.
1.5. Techninė specifikacija arba TS – dokumentas, kuriame apibūdintas pirkimo objektas.
1.6. Kliento darbo valandos – darbo valandos, skaičiuojamos Kliento darbo metu: I-IV 7:30 – 16:30 val., V 7:30 – 15:15 val.
1.7. Sistema – informacinė sistema, nurodyta TS 2.1 punkte.
1.8. Aptarnavimo paslaugos arba Paslaugos – Sistemos Priežiūros paslaugos ir Vystymo paslaugos.
1.9. Priežiūros paslaugos – Sistemos priežiūros paslaugos, susidedančios iš Sistemos Palaikymo, testavimo, diegimo paslaugų ir Konsultavimo paslaugų.
1.10. Palaikymo paslaugos – Sistemos veikimo sutrikimų nustatymas ir jų sprendimas.
1.11. Paslaugų valdymo sistema – Informacinės sistema (-os), skirta IT Paslaugų valdymui, sutrikimų ir užklausų sprendimui, taip pat darbų ir projektų organizavimui.
1.12. Konsultavimo paslaugos – Kliento atstovų konsultavimas visais su Sistemos panaudojimu, vystymu ir jos veikimu susijusiais klausimais.
1.13. Vystymo paslaugos – Sistemos tobulinimo, keitimo paslaugos.
1.14. Reakcijos laikas – laikas, per kurį Paslaugų teikėjas po pranešimo gavimo atlieka preliminarią problemos analizę, nustato klaidos prioritetą, taip pat priskiria konsultantą, kuris toliau dirbs su atsiradusia klaida ar poreikiu ir informuoja apie tai Klientą elektroniniu paštu arba kitu Šalių sutartu būdu.
1.15. Sistemos vartotojas - Kliento darbuotojas, kuris jungiasi prie Sistemos ir dirba su ja.
1.16. Užsakymas – Kliento Paslaugų teikėjui teikiamas užsakymas raštu dėl Paslaugų teikimo.
1.17. Perdavimo-priėmimo aktas arba Aktas – perdavimo–priėmimo aktas arba kitas lygiavertis dokumentas, pasirašomas abiejų Sutarties Šalių, kuriame detaliai (tiksliai nurodant kiekius, apimtis, objektus ir kitą reikšmingą informaciją) nurodomos Paslaugų teikėjo faktiškai Klientui suteiktos Paslaugos, atitinkančios Užsakymo ir Techninės specifikacijos nuostatas.
1.18. Raštu – reiškia bet kokio pranešimo, paklausimo, pretenzijos, užsakymo ar kitos informacijos išsiuntimą elektroniniu paštu ar informacinių technologijų programa, registruotu paštu, Šalies Sutarties SD nurodytais kontaktais, ar kita Šalių sutarta komunikacijos priemone. 
2. PIRKIMO OBJEKTO PAVADINIMAS IR JO KIEKIAI
[bookmark: _Ref188970661]Verslo valdymo sistemos Microsoft Dynamics 365 Finance and Supply Chain Management Aptarnavimo paslaugos, kurias sudaro:
Priežiūros paslaugos:
Palaikymo paslaugos - Sistemos veikimo sutrikimų nustatymas ir jų sprendimas., išskyrus sutrikimus susijusius su kitų šalių lokalizacijos sprendimais (pvz. Lenkijos ir Suomijos);
Konsultavimo paslaugos - Kliento atstovų konsultavimas visais su Sistemos panaudojimu, vystymu ir jos veikimu susijusiais klausimais, išskyrus konsultavimą apie sistemos veikimą su kitų šalių lokalizacijos sprendimais (pvz. Lenkijos ir Suomijos);
Testavimo paslaugos - Sistemos programinės įrangos ir jos pakeitimų (atnaujinimų) testavimas išskyrus atnaujinimų susijusių su kitų šalių lokalizacijos sprendimais (pvz. Lenkijos ir Suomijos) testavimą;
Diegimo paslaugos – Sistemos programinės įrangos ir jos pakeitimų diegimo paketo paruošimas, bei pateikimas, regresinis testavimas, esant poreikiui – diegimas nurodytose aplinkose, išskyrus pakeitimų susijusių su kitų šalių lokalizacijos sprendimais (pvz. Lenkijos ir Suomijos) diegimą. 
Vystymo paslaugos:
Kliento Užsakyme pateikto uždavinio/problemos/techninio sprendimo (toliau – Uždavinys) analizė raštu;
Reikalavimų detalizavimas bei galimo sprendinio Sistemoje parengimas tiek esamomis Sistemos priemonėmis, tiek keičiant Sistemos programinį kodą, jei uždavinio negalima išspręsti esamu sistemos funkcionalumu;
Sistemos pakeitimų projektavimo, programavimo ir konfigūravimo darbai, reikalingi Uždaviniui išspręsti;
Duomenų tvarkymas. Duomenų tvarkymo paslaugos, reikalingos problemos/sutrikimo pašalinimui, atlikus išsamią problemos/sutrikimo analizę arba, kai paslaugų poreikis buvo sąlygotas Sistemos vartotojų klaidų;
Testavimo paslaugos - Sistemos programinės įrangos ir jos pakeitimų (atnaujinimų) testavimas;
Diegimo paslaugos – Vystymo paslaugų Užsakymo apimtyje modifikuotos Sistemos programinės įrangos ir jos pakeitimų (atnaujinimų) diegimo paketo paruošimas, bei pateikimas, regresinis testavimas, esant poreikiui – diegimas nurodytose aplinkose. 
Mokymai. Sistemos vartotojų ir administratorių mokymai darbo vietoje arba per nuotolinio ryšio priemones.
Kiekiai/Apimtys: perkamas Paslaugų kiekis yra preliminarus (įsigyjama pagal poreikį, tačiau neįsipareigojant išnaudoti viso Paslaugų kiekio):
Priežiūros paslaugos - ne daugiau kaip 36 mėn.
Priežiūros paslaugos (Kliento darbo metu) - preliminariai 880 darbo valandų.
Priežiūros paslaugos  (Kliento ne darbo metu) – preliminariai 500 darbo valandų.
Vystymo paslaugos – preliminarus kiekis 20 000 darbo valandų.
 
REIKALAVIMAI PIRKIMO OBJEKTUI
Esamos situacijos aprašymas:

Pirkimo objekto aprašymas:
Reikalavimai  Priežiūros paslaugoms:
Priežiūros paslaugų teikimo tvarka ir terminai:
Priežiūros paslaugos turi būti  teikiamos nuolat visą sutarties galiojimo laikotarpį nuo Sutartyje nurodytos Paslaugų teikimo datos pradžios.
Priežiūros paslaugos teikiamos laikantis TS 3.2.2.14 punkte nurodytos paslaugų teikimo laiko kategorijos. Esant abiejų šalių susitarimui, Priežiūros paslaugos gali būti teikiamos ir ne darbo metu.
Už Priežiūros paslaugas mokamas abonentinis fiksuotas mėnesinis mokestis.
[bookmark: _Ref188968105]Nuolat teikiamos  Priežiūros paslaugos apmokamos pagal Paslaugų teikėjo kiekvieną mėnesį iki 5 dienos pateiktą sąskaitą už praėjusį mėnesį suteiktas paslaugas.
Paslaugų Perdavimo-priėmimo aktas kas mėnesį nėra pasirašomas, jeigu Priežiūros paslaugoms taikomas abonentinis fiksuotas mėnesio mokestis, o Paslaugų teikimo ir mėnesinio mokesčio skaičiavimas prasideda nuo Sutartyje nurodytos Paslaugų teikimo datos pradžios.
Kai  Priežiūros paslaugos teikimo pradžia nesutampa su mėnesio pradžia arba Priežiūros paslaugos teikimo pabaiga nesutampa su mėnesio pabaiga, tokiais atvejais mokama proporcingai mėnesio darbo dienų skaičiui, kuriam buvo teikiamos Priežiūros paslaugos;
Sutarties vykdymo metu iki kiekvieno mėnesio 4 dienos Paslaugų teikėjas turi pateikti Klientui mėnesines ataskaitas už  Priežiūros paslaugas, kuriose nurodoma atlikti darbai, jų sprendimo trukmė.
[bookmark: _Ref188970958]Klientas Paslaugų teikimo laikotarpiu turi teisę sustabdyti Priežiūros paslaugų teikimą ir nemokėti už tokį sustabdymo laikotarpį. Apie Priežiūros paslaugų sustabdymą Paslaugų teikėjas turi būti informuojamas ne vėliau kaip prieš 2 (du) mėnesius raštu. Sustabdžius Priežiūros paslaugų teikimą, suteiktoms paslaugoms galioja TS ir Sutartyje nurodyti Garantinio laikotarpio aptarnavimo reakcijos laikai ir terminai;
Klientas, sustabdęs Priežiūros paslaugų teikimą, gali užsakyti Priežiūros paslaugas atskirais Užsakymais, kuriuose nurodomi šių paslaugų suteikimo terminai ir apimtys. Tokiu atveju Paslaugų teikėjui apmokama už faktiškai sugaištą laiką pagal Priežiūros paslaugų valandinį įkainį, pasirašant paslaugų Perdavimo-priėmimo aktą, kuriame nurodoma, kokios paslaugos buvo suteiktos. Šalims pasirašius Priežiūros paslaugų Perdavimo-priėmimo aktą, Paslaugų teikėjas pateikia sąskaitą.
Klientas Paslaugų teikimo laikotarpiu turi teisę atnaujinti Priežiūros paslaugų teikimą. Apie Priežiūros paslaugų teikimo atnaujinimą Klientas Paslaugų teikėją informuoja prieš 1 (vieną) mėnesį raštu (jei šalys nesusitarė kitaip). Gavęs parnešimą apie Kliento poreikį atnaujinti paslaugų teikimą Paslaugų teikėjas įvertina savo galimybes atnaujinti Priežiūros paslaugų teikimą ir pasiūlo Klientui Priežiūros paslaugų teikimo atnaujinimo terminą. Šalių suderintas Priežiūros paslaugų teikimo atnaujinimo terminas patvirtinamas raštu;
Paslaugos teikėjas žinodamas Sistemos versiją, naudojamos Duomenų bazės versiją, visų Sistemos veikimą užtikrinančių komponentų versijų suderinamumą ir gavęs Sistemos gamintojo Microsoft informaciją, turi proaktyviai raštu informuoti Klientą apie artėjantį techninį nesuderinamumą tarp versijų ne vėliau nei likus 6 mėnesiams arba nedelsiant gavęs Sistemos gamintojo Microsoft informaciją, jei Microsoft tokią informaciją paskelbia vėliau. Paslaugos teikėjas turi užtikrinti Kliento informavimą raštu apie artėjantį ir kitų Sistemos veikimui būtinų komponentų gyvavimo ciklo pabaigą ne vėliau nei likus 6 mėnesiams arba nedelsiant gavęs Sistemos gamintojo Microsoft informaciją, jei Microsoft tokią informaciją paskelbia vėliau.
Kiekvienas Paslaugų teikėjo darbuotojas dėl darbų progreso matavimo privalo deklaruoti dirbtas valandas Kliento Paslaugų valdymo sistemoje prie konkrečių užduočių ne rečiau kaip kartą per savaitę;
Į Priežiūros paslaugų teikimo terminą neįskaičiuojamas laikas, kurio metu laukiama papildomos ar patikslintos informacijos iš Kliento (pagrįstai prašomos), be kurios pagrįstai nėra įmanomas kokybiškas paslaugų suteikimas;
[bookmark: _Ref188968131]Priežiūros paslaugos Sistemos gamybinei aplinkai, turi būti teikiamos numatomu laiku, kuris nurodytas žemiau esančioje lentelėje:

	Priežiūros paslaugos laikas (darbo valandos)
	Priežiūros paslaugos laiko kategorija

	I-IV: 7:30 – 16:30,
V 7:30-15:15
	8x5


 
Palaikymo paslaugų teikimo tvarka ir terminai:
Pranešimus apie Sistemos veikimo sutrikimus Kliento įgalioti atstovai pateikia į Kliento Paslaugų valdymo sistemą arba kita Kliento pasiūlyta forma, suderinta iš anksto;
Sistemos veikimo sutrikimas laikomas pašalintu, kai Kliento įgaliotas atstovas raštiškai patvirtina, kad Sistemos veikimo sutrikimo testinėje aplinkoje nėra;
Jei Sistemos veikimo sutrikimams pašalinti Paslaugos teikėjui reikia atlikti ir pateikti programinio kodo pakeitimus, Paslaugų teikėjas privalo pateikti 6.1.3 punktuose nurodytą dokumentaciją ir suprogramuotus kodus. Šiuo atveju Vystymo paslaugų perdavimo–priėmimo aktas nėra reikalingas.
[bookmark: _Ref188971162]Visi Sistemos veikimo sutrikimai, klasifikuojami taip: 
 
                                                                                      1 lentelė. Sutrikimo prioritetų nustatymas 
	 
	POVEIKIS

	
	Aukštas 
	Vidutinis 
	Žemas 

	SVARBA
	Aukšta 
	1 – Kritinis 
	2 – Aukštas 
	3 – Vidutinis 

	
	Vidutinė 
	2 – Aukštas 
	3 – Vidutinis 
	4 – Normalus 

	
	Žema 
	3 – Vidutinis
	4 – Normalus 
	5 – Žemas 


  
                                                                         2 lentelė. Sutrikimų sprendimo skubumo nustatymas 
	Lygmuo 
	Kriterijų aprašymas 

	Aukštas 
	·   Sistemos darbas visiškai nutrūksta arba Sistema negali atlikti esminių savo funkcijų: negali aptarnauti naudotojų . 
·   Nėra alternatyvaus būdo naudotis Sistema. 

	Vidutinis 
	·   Esminės Sistemoss funkcijos vykdomos, tačiau nutrūksta pagalbinių Sistemos funkcijų vykdymas. 
·   Sutrikimas gerokai apsunkina Kliento naudotojų darbą, tačiau jo visiškai nenutraukia; tai daro poveikį Kliento naudotojų darbui (riboja funkcionalumą), tačiau pagrindines operacijas atlikti įmanoma. 
·   Yra alternatyvus naudojimosi Sistema būdas, bet jis nepatogus.  

	Žemas 
	·  Sistemos darbas (esminių ar papildomų funkcijų vykdymas) nenutrūksta, bet naudotojų darbas apsunkinamas. 
·   Yra priimtinas alternatyvus naudojimosi Sistema būdas.  


  
                                                                                    3 lentelė.  Sutrikimo poveikio nustatymas 
	Lygmuo 
	Kriterijų aprašymas 

	Aukštas 
	·   Sutrikimas sutrikdo visų arba žymaus kiekio (keleto padalinių)Sistemos naudotojų ir/arba klientų darbą. 
·   ·   Galimi ženklūs finansiniai nuostoliai ar didelė žala įmonės reputacijai. 

	Vidutinis 
	·   Sutrikimas riboja nedidelio kiekio (atskiros grupės) Sistemos naudotojų ar klientų darbą.  
·   . 
·   Galimi nedideli ir riboti finansiniai nuostoliai ar įtaka įmonės reputacijai. 

	Žemas
	·   Sutrikimas riboja vieno ar kelių Sistemos naudotojų darbą ir nėra įtakos klientų darbui. 
·   Nėra įtakos finansiniams nuostoliams ar įmonės reputacijai. 


 Detaliau Sutrikimų sprendimo skubumo nustatymas ir Sutrikimo poveikio nustatymas ir kritinių sutrikimų sąrašas bus aprašytas Šalių suderintame Priežiūros reglamente.

[bookmark: _Ref191384206]Reagavimo į sutrikimus ir sutrikimų sprendimo laikai pagal prioritetą: 
	Prioriteto kodas 
	Pavadinimas 
	Reagavimo laikas darbo valandomis * 
	Sprendimo laikas darbo valandomis 
	 

	
	
	
	SLA

	1 
	Kritinis 
	0.5 val. 
	8 val. 

	2 
	Aukštas 
	1 val. 
	12 val. 

	3 
	Vidutinis 
	2 val. 
	16 val. 

	4 
	Normalus 
	4 val. 
	24 val. 

	5 
	Žemas 
	8 val. 
	32 val. 


*Reakcija – Reakcijos į Sistemos sutrikimus trukmė suprantama kaip laiko tarpsnis nuo Paslaugų gavėjo pranešimo pateikimo/perdavimo momento iki jo sprendimo pradžios.

Atskirais atvejais Kliento iniciatyva, Klientas Raštu su Paslaugų teikėju gali susiderinti kitus, Klientui priimtinus, Sistemos veikimo sutrikimų pašalinimo terminus.
Reagavimo į sutrikimus ir sutrikimų sprendimo laikai yra netaikomi tais atvejais, kai yra nustatoma Sistemos gamintojo Microsoft klaida. Tokiais atvejais Paslaugų teikėjas turi pateikti Microsoft patvirtinimą apie registruotą klaidą. Klientas gali užsakyti laikiną tokio sutrikimo sprendimą, kaip vystymo paslaugą.
 
Konsultavimo paslaugų teikimo tvarka ir terminai:
Konsultavimo paslaugos teikiamos nuolat visą Sutarties galiojimo laikotarpį išskyrus tuos atvejus, kai sustabdytas Priežiūros paslaugų teikimas pagal TS 3.2.2.8 punktą. Priklausomai nuo to, kokiu būdu Klientas pateikia paklausimą, Paslaugų teikėjas Konsultavimo paslaugas suteikia atitinkamai telefonu, el. paštu ar kita pasiūlyta forma;
Konsultavimo paslaugos turi būti nedelsiant. Jeigu Paslaugų teikėjas negali suteikti tinkamos konsultacijos iš karto, tai Paslaugų teikėjas turi pateikti atsakymus į neatsakytus paklausimus ne ilgiau kaip per 7 (septynias) Kliento darbo valandų, skaičiuojamas nuo Kliento paklausimo pateikimo. Jei dėl TS 3.2.4.3 punkte nurodytų Konsultavimo paslaugų sudėtingumo neįmanoma pagrįstai suteikti konsultacijų per šiame punkte aukščiau nurodytą terminą, tai Paslaugų teikėjas turi pateikti atsakymus į neatsakytus pranešimus per 32 (trisdešimt dvi) Kliento darbo valandas arba kitą Šalių suderintą laiką. 
[bookmark: _Ref188971008]Konsultavimo paslaugų poreikis gali kilti dėl:
Infrastruktūros suderinamumo klausimų: infrastruktūros komponenčių versijų suderinamumas su Sistemos versijomis, teisių nustatymas, kiti administravimo veiksmai. Paslaugų teikėjui neturint tam tikrų specifinių kompetencijų suteikti tokioms konsultacijoms, Paslaugų teikėjas apie tai informuoja Užsakovą ir esant galimybei rekomenduoja arba, Užsakovui raštu pareiškus sutikimą, pasitelkia subrangovą tokioms paslaugoms atlikti;
Sistemos sutrikimų, kuomet Klientas konsultuojamas apie duomenų teikimo kelią (kokie duomenys iš kokios sistemos gaunami ir kokiai sistemai perduodami), atliekama techninių žurnalų (angl. log) analizė;
Sistemos gamintojo Microsoft planuojamų versijų  apimtys ir rekomendacijos dėl Kliento numatytų Sistemos tobulinimo veiksmų: Sistemos vystymo perspektyvos, funkcijų tobulinimo galimybės ir sąsajos tarp sistemų, tikėtini keitimo/vystymo realizavimo laikai, vystymo/keitimo galimybių įvertinimai ir pan.
Bet koks Paslaugų teikėjui Kliento pateiktas paklausimas, kurį Paslaugų teikėjas išsprendžia neatlikdamas modifikacijų Sistemos artefaktuose (pvz., programiniame kode, konfigūracijoje, dokumentacijoje ir pan.) yra laikomas konsultavimo paklausimu, o jo sprendimui sugaištas laikas – Konsultavimo paslaugomis.

Reikalavimai  Vystymo paslaugoms:
Vystymo paslaugų teikimo tvarka ir terminai: 
Vystymo paslaugos teikiamos pagal Kliento poreikius, Klientui teikiant Užsakymus Paslaugų teikėjui raštu. Vystymo paslaugų suteikimo terminai, apimtys yra iš anksto raštu suderinami ir patvirtinami Užsakyme Paslaugų teikėjo ir Kliento įgalioto darbuotojo. Užsakymą pasirašo abi Šalys. Užsakyme yra nurodomos suteikiamos Paslaugos, reikalingos darbo valandos ir terminai ir kita informacija, turinti įtakos Užsakymo vykdymui.
Esant poreikiui, klientas turi teisę keisti Užsakymą - atsisakyti nereikalingos užsakymo dalies/apimties, keisti užsakymo terminus, atšaukti užsakymą, sustabdyti užsakymą, tikslinti, keisti kitas užsakymo sąlygas. Visi su konkrečiu užsakymu susiję pakeitimai turi būti suderinti su Paslaugos teikėju. Bet koks Užsakymo pakeitimas nelaikomas Sutarties keitimu.
Klientas, atšaukęs Užsakymą ar atsisakęs jo dalies, Paslaugų teikėjui apmoka už faktiškai dirbtą laiką pagal Vystymo paslaugų valandinį įkainį, pasirašant Vystymo paslaugų Perdavimo - priėmimo aktą, kuriame nurodoma, kokios paslaugos buvo suteiktos. Šalims pasirašius Aktą, Paslaugų teikėjas pateikia sąskaitą.
Sistemos Vystymo paslaugos turi būti teikiamos informacinių sistemų įgyvendinimo būdu (angl. Agile), kuomet sistemos savininko (angl. Product Owner) vaidmenį atlieka Klientas, taikomos  atitinkamos praktikos darbų planavimui, prioretizavimui, komunikavimui, tarpinių ir galutinių rezultatų priėmimui. Konkretūs susitarimai dėl taikomų įgyvendinimo būdo metodų ir praktikų (kaip pvz. iteracijos trukmė, reguliarūs susitikimai, darbų sąrašo (ang. Backlog) formatai, progreso vizualizavimas ir kt.) turi būti suderinti tarp abiejų Šalių.
Paslaugų teikėjas turi naudoti Kliento Paslaugų valdymo įrankį darbų planavimui, valdymui ir darbo valandų deklaravimui.
Kiekvienas Paslaugų teikėjo komandos narys dėl darbų progreso matavimo privalo deklaruoti dirbtas valandas Kliento Paslaugų valdymo sistemoje prie konkrečių užduočių ne rečiau kaip kartą per savaitę;
[bookmark: _Ref188971683]Paslaugų teikėjas privalo pateikti aprašytų reikalavimų vertinimą per ne ilgesnį kaip 5 (penkių) darbo dienų laikotarpį arba per kitą Klientui priimtiną terminą. Vertinime paslaugų detalizavimo (išskaidymo) žingsniai neturi viršyti 16 (šešiolikos) darbo valandų, išskyrus atvejus, kai su Klientu iš anksto suderinta kita vertinimo trukmė;
[bookmark: _Ref188971697]Paslaugų teikėjas įsipareigoja per Kliento nustatytą terminą pateikti Vystymo paslaugų Užsakymo reikalavimų detalų sprendimo aprašymą (reikalavimų analizę ir siūlomą sprendimo aprašymą);
Už apimtis (darbo valandų kiekį), kurios nebuvo suderintos (t. y. kurios nebuvo nurodytos Užsakyme) Klientas neapmoka. Paslaugų teikėjas vykdydamas Kliento Užsakymą, įsipareigoja, atlikus vertinimą, kartu nuosavybės teise pateikti užsakytų naujų Vystymo paslaugų architektūrinius sprendimus (įskaitant ir jų darbinius variantus) ir aprašymą, kuriame turi būti aprašytos funkcionalumo priklausomybės nuo kitų funkcionalumų, užsakytų Vystymo paslaugų sąsajos su kitomis Kliento turimomis sistemomis.
Paslaugų teikėjas testavimo aplinkoje turi atlikti suteiktų Vystymo paslaugų rezultatų testavimą ir pateikti testavimo rezultatų ataskaitą. Konkretūs testavimai įvardijami Vystymo paslaugų Užsakyme: funkcinis testavimas, integracinis testavimas, regresinis testavimas, Sistemos testavimas, priėmimo testavimas, našumo testavimas, konsultacijos Užsakovui atliekant saugumo testavimą. Testavimai bus atliekami ne visų Vystymo paslaugų metu. Testavimai, kurie turi būti atliekami, derinami atskirai kiekvieno Užsakymo metu. Sistemos diegimai ir/ar sistemos dalių diegimai turi būti atliekami testavimo aplinkoje, siekiant patikrinti Vystymo paslaugų rezultatų funkcionalumą ir suderinamumą su esamais Sistemos moduliais ir jų funkcionalumais. Testavimo metu pastebėtos klaidos turi būti registruojamos ir jų šalinimas valdomas Kliento nurodytoje sistemoje Paslaugų teikėjo lėšomis.
Paslaugų teikėjas turi pateikti išsamias instrukcijas, kaip teisingai įdiegti/išdiegti į/iš Sistemos testavimo aplinką ir/ar sukonfigūruoti Sistemos tobulinimą/keitimą/vystymą gamybinėje aplinkoje.
[bookmark: _Hlk203595067]Paslaugų teikėjas turi automatizuoti kodo diegimą į testinę ir gamybinę aplinką naudojant GitLab CI/CD arba Sistemos gamintojo Microsoft nurodytus įrankius. Turi būti apibrėžti CI/CD vykdomosios eigos etapų seka ir kiekvieno etapo užduotis. Po kodo įdiegimo į testinę ir gamybinę aplinką turi būti sugeneruojama ataskaita apie sėkmingus/nesėkmingus žingsnius.
Diegimo/išdiegimo instrukcijoje Paslaugų teikėjas privalo:
pateikti diegimo/išdiegimo kodų rinkinius;
aprašyti diegimo darbus (žingsnius);
aprašyti kiekvieno žingsnio diegimo trukmes;
pateikti rekomendacijas dėl Sistemų vartotojų darbo diegimo metu.
pateikti diegimo į gamybinę aplinką patikros planą.
Kartu su diegimo instrukcija Paslaugų teikėjas turi pateikti atnaujintą naudotojo vadovą, kuriame turi būti pateikta:
keitimo/automatizuojamos funkcijos aprašymas;
veiklos arba automatizuojamos funkcijos diagrama;
informacija, kokie veiksmai turi būti atlikti prieš pradedant vykdyti funkciją;
informacija, kaip pradėti (pvz.: nurodyti meniu kelią) vykdyti automatizuojamą funkciją;
informacija, kaip atlikti (pvz.: kokius laukus užpildyti, nurodyti tų laukų paskirtį ir prasmę) automatizuojamą funkciją;
informacija, kokie tolimesni veiksmai turi būti atlikti, siekiant pabaigti funkcijos/užduoties procesą.
Naujai įkeltas funkcionalumas į Sistemos gamybinę aplinką neturi sutrikdyti kitų Sistemos modulių ir juose esančių funkcijų darbo. Jeigu naujai į gamybinę aplinką įkeltas funkcionalumas sutrikdo Sistemos modulių ir juose esančių funkcijų darbą, laikoma, kad įkeltas funkcionalumas atliktas nekokybiškai.
Sistemos techninės ir / arba programinės įrangos modifikavimas, tobulinimas ir klaidų taisymas negali turėti įtakos anksčiau įvestų duomenų vientisumui.
Sistemoje atliekant pakeitimą ir / ar atnaujinimą, turi būti galimybė užtikrinti, kad:
visi saugomi duomenys bus perkelti į duomenų bazės kopiją;
bus išlaikytas duomenų vientisumas ir integralumas;
jokie saugomi duomenys nebus prarasti;
nebus sutrikdytas Sistemoje realizuotas funkcionalumas.
Pagal kiekvieną Kliento pateiktą Užsakymą laiku ir tinkamai suteiktos Vystymo paslaugos yra perduodamos Klientui Šalims pasirašant suteiktų Vystymo paslaugų Perdavimo-priėmimo aktą. Šalims pasirašius Aktą, Paslaugų teikėjas pateikia sąskaitą. Tais atvejais, kai Užsakyme nurodytas Vystymo paslaugų suteikimo galutinis terminas yra ilgesnis nei 5 (penki) mėnesiai, Klientas Užsakyme nurodo, kad pagal šį Užsakymą galimi tarpiniai mokėjimai ir nurodo jų kiekį bei dažnumą. Numatyti tarpiniai mokėjimai galimi tik Šalims pasirašius atitinkamus suteiktų Vystymo paslaugų Perdavimo-priėmimo aktus. Siekiant išvengti abejonių, tokie tarpiniai mokėjimai neturi įtakos garantinio termino skaičiavimui, kuris pradedamas skaičiuoti nuo perdavimo-priėmimo akto pasirašymo už galutinį Užsakymo Vystymo paslaugų rezultatą.
Vystymo paslaugų Perdavimo - priėmimo aktą Klientas pasirašo, kai:
Gamybinėje Sistemos aplinkoje galima įvykdyti veiklos procesus Vystymo paslaugų Užsakyme apibrėžta funkcionalumo apimtimi, nėra likusių Kliento nurodytų ir neištaisytų klaidų, o naujai į gamybinę aplinką įkeltas funkcionalumas veikia kokybiškai. Tais atvejais, kai diegimas į gamybinę aplinką neįvyksta ne dėl Paslaugų teikėjo suteiktų Paslaugų netinkamos kokybės ir užtrunka ilgiau nei 1 (vienas) mėnuo nuo Užsakymu užsakytų Vystymo paslaugų suteikimo Klientui dienos, Paslaugų teikėjas turi teisę reikalauti, kad Šalys dėl šių Vystymo paslaugų pasirašytų perdavimo-priėmimo aktą. Siekiant išvengti abejonių, tokiais atvejais numatytas garantinis terminas pradedamas skaičiuoti nuo pirmosios užsakytų Vystymo paslaugų diegimo į gamybinę aplinką dienos apie kurią Klientas informuoja Paslaugų teikėją raštu. Visus trūkumus šalina Paslaugų teikėjas savo sąskaita;
Gamybinėje Sistemos aplinkoje atlikta suteiktų Vystymo paslaugų bandomoji eksploatacija, kurios trukmė numatomas Užsakyme.
Jei suteiktų Vystymo paslaugų perdavimo-priėmimo metu Klientas negali pilnai patikrinti suteiktų Vystymo paslaugų atitikimo Sutartyje ir Užsakyme nustatytiems reikalavimams, tai Vystymo paslaugų perdavimo-priėmimo akto pasirašymas jokiu būdu neapriboja Kliento teisės po Vystymo paslaugų perdavimo-priėmimo akto pasirašymo reikšti Paslaugų teikėjui pretenzijas dėl Vystymo paslaugų neatitikimo Sutartyje ir Užsakyme nustatytiems reikalavimams/trūkumams.
Vystymo paslaugų Perdavimo-priėmimo aktą pasirašo abi šalys raštu.
Paslaugų teikėjas įsipareigoja sugeneruoti Klientui sukurtus išeitinius kodus (angl. source code) (įskaitant ir jų darbinius variantus) ar/ir jų turinį bei instrukcijas ar/ir jų turinį įkelti į Kliento IT Infrastruktūroje naudojamą priemonę, kuri suderinta TS 6.5 punkte. Paslaugų teikėjas taip pat įsipareigoja šiuos išeitinius kodus (angl. source code) pastoviai atnaujinti po atliktų Sistemos tobulinimų, keitimų, o pasibaigus Sutarties galiojimui – perduoti juos kartu su nuosavybės teise Klientui be jokių naudojimosi išeitiniais kodais apribojimų (konfigūravimo, naujinimo, tobulinimo ir pan.).
Numatoma, kad naujo funkcionalumo atnaujinimai ir (ar) pataisymai į Kliento testavimo aplinką priėmimo testavimo vykdymui gali būti keliami ne daugiau kaip 2 kartus. Jeigu į testavimo aplinką vykdant priėmimo testavimą įkeltas vienas ir tas pats funkcionalumas daugiau kaip 2 kartus dėl Paslaugų teikėjo neišspręstų/paliktų klaidų, laikoma, kad įkeltas funkcionalumas atliktas nekokybiškai ir mokama Sutarties SD nurodyta bauda. Naujai sukurtas funkcionalumas įkeltas į Sistemos gamybinę aplinką neturi sutrikdyti kitų Sistemoje esančių funkcijų darbo. Jeigu naujai sukurtas ir į gamybinę aplinką įkeltas funkcionalumas sutrikdo Sistemoje esančių funkcijų darbą, laikoma, kad įkeltas funkcionalumas atliktas nekokybiškai.
Paslaugų teikėjas šios Techninės specifikacijos suteiktoms Vystymo paslaugoms suteikia ne trumpesnę kaip 12 (dvylikos) mėnesių garantiją. Garantijos terminas skaičiuojamas nuo suteiktų Paslaugų Perdavimo-priėmimo akto pasirašymo dienos.
Garantiniu laikotarpiu Paslaugų teikėjas, suteikęs Sutartyje nustatytų reikalavimų neatitinkančias Vystymo paslaugas, įsipareigoja tokius neatitikimus/trūkumus ištaisyti savo sąskaita pagal TS 3.2.3.5 punkte nurodytus paslaugų teikimo terminus, nuo Kliento pranešimo Raštu, arba pateikti laikiną sprendimą neatitikimams/trūkumams ištaisyti. Laikinas sprendimas privalo būti išspręstas iki galo per šalių sutartą ir Klientui priimtiną terminą.
Terminas Vystymo paslaugų rezultato trūkumams šalinti Šalių susitarimu Raštu gali būti pratęstas, jei nesibaigus nurodytam trūkumų šalinimo terminui, Paslaugų teikėjas pateikia Klientui argumentuotą prašymą, nurodydamas ir pagrįsdamas abi sąlygas kartu: i) kad trūkumams ar/ir gedimui pašalinti būtinas ilgesnis terminas dėl sudėtingo techninio sprendimo; ii) kad tokie trūkumai ar/ir gedimai atsirado ne dėl Paslaugų teikėjo aplaidaus Sutarties vykdymo. 
Garantija netaikoma tiems Vystymo paslaugų rezultatams, kuriuos Klientas modifikavo pats, ar pasitelkęs trečiuosius asmenis.

4. BENDRIEJI REIKALAVIMAI (taikoma visoms Paslaugoms)
4.1. Saugos reikalavimai:
4.1.1. Paslaugų teikėjo informacijos saugumas turi būti valdomas vadovaujantis ISO/IEC 27001 informacijos saugumo valdymo standartu (toliau - Standartas). Reikalavimai 4.1.1-4.1.15 gali būti praleisti, jei paslaugų teikėjas yra sertifikuotas.
4.1.2. Paslaugų teikėjas turi turėti patvirtintą informacijos saugumo politiką (toliau – Politika) pagal Standarto reikalavimus.
4.1.3. Paslaugų teikėjas turi turėti paskirtą už informacijos saugą atsakingą asmenį.
4.1.4. Paslaugų teikėjo darbuotojai turi būti supažindinti su informacijos saugumo reikalavimais bei jais vadovautis. Paslaugų teikėjas, Užsakovui pareikalavus privalo pateikti įrodymus, patvirtinančius apie Paslaugų teikėjo darbuotojų susipažinimą su informacijos saugos reikalavimais.
4.1.5. Paslaugų teikėjas ne rečiau kaip vieną kartą per vienerius metus, turi atlikti informacinio saugumo rizikų vertinimą, apimantį visas teikiamas paslaugas. Visoms rizikoms, kurių lygis yra nepriimtinas turi būti parengtas ir Paslaugų teikėjo vadovybės patvirtintas rizikų valdymo priemonių planas. Paslaugų teikėjas, Užsakovui pareikalavus, privalo pateikti ne senesnį nei prieš vienerius metus atlikto informacinio saugumo rizikų vertinimą, apimantį Užsakovui teikiamas paslaugas.
4.1.6. Paslaugų teikėjas turi turėti patvirtintą informacijos valdymo (klasifikavimo, žymėjimo ir naudojimo) tvarką pagal Standarto reikalavimus.
4.1.7. Paslaugų teikėjas turi turėti patvirtintas fizinės saugos politiką ir planus, užtikrinančius tinkamą, informacinių išteklių, kuriuose saugoma Užsakovo informacija, fizinę apsaugą, pagal Standarto reikalavimus
4.1.8. Paslaugų teikėjas turi turėti patvirtintą saugaus informacijos laikmenų utilizavimo tvarką pagal Standarto reikalavimus. Apie laikmenų, kuriose yra Užsakovo informacija, naikinimą turi būti informuojamas Užsakovas ir jam turi būti pateikiamas laikmenų naikinimo protokolas.
4.1.9. Paslaugų teikėjas turi turėti parengtas elektroninio pašto, interneto, kompiuterio ir kitų informacinių išteklių naudojimo instrukcijas, taikomas Paslaugų teikėjo darbuotojams, kuriose nurodytos leistino naudojimo ribos.
4.1.10. Paslaugų teikėjas turi turėti formalizuotas keitimų ir konfigūracijų valdymo tvarkas ir procesus, apimančius ir teikiamas Klientui paslaugas, užtikrinančius Sistemos pakeitimų planavimą, registravimą ir klasifikavimą, įtakos vertinimą, tvirtinimą, testavimą, vykdymą, atstatymą ir informavimą.
4.1.11. Paslaugų teikėjo informacijos saugumo valdymo sistema (ISVS), rizikų valdymo priemonės ir Klientui teikiamos Paslaugos turi būti kasmet vertinamos nepriklausomų auditorių.
4.1.12. Paslaugų teikėjas turi turėti patvirtintą saugumo incidentų valdymo tvarką, apimančią ir teikiamas Paslaugas, pagal Standarto reikalavimus.
4.1.13. Paslaugų teikėjas turi turėti paskirtą informacijos saugos auditorių, kuris negali būti atsakingas ir už informacijos saugumo priemonių įgyvendinimą, t.y. kontrolės ir sistemos priežiūros funkcijos turi būti atskirtos.
4.1.14. Taikomas keitimų ir klaidų taisymo procesas (pataisymai, atnaujinimai, klaidų taisymo paketai) ir versijų valdymas.
4.1.15. Programinės įrangos kūrimo ciklo procese turi būti taikomos saugaus programavimo (angl. Secure Coding) kontrolė spriemonės, aprašytos ISO/IEC 27001 standarte (peržiūros, automatiniai testai, pažeidžiamumų skenavimas ir t.t.).
4.1.16. Bet kokie Sistemos duomenys ar su Sistema susiję duomenys negali būti perduoti jokiai trečiai šaliai be Užsakovo raštiško sutikimo / leidimo.
4.1.17. Užsakovui turi būti atskleistos bet kokios su Paslaugos teikimo susijusios šalys, jei jos yra ar planuojamos pasitelkti.
4.1.18. Paslaugų teikėjo darbuotojai, kuriems suteikiama prieiga prie Kliento informacijos, privalo pasirašyti konfidencialumo susitarimus.
4.1.19. Teikėjas įsipareigoja informuoti Užsakovą apie įvykusį saugos incidentą, dėl kurio buvo pažeistas Užsakovo informacijos vientisumas ar konfidencialumas arba buvo/yra trikdoma teikiama Paslauga nedelsiant, bet ne vėliau kaip per 24 valandas.
4.1.20. Paslaugų teikėjas įsipareigoja teikti Užsakovui visą su įvykusiu kibernetiniu incidentu susijusią informaciją: išsamus incidento, įskaitant jo sunkumą ir poveikį, aprašymas, incidento įvykimo priežastis, taikomos incidento poveikio mažinimo priemonės, žurnaliniai įrašai ir kita su incidentu susijusi Užsakovo paprašyta informacija. Informacija Užsakovui turi būti pateikiama ne vėliau kaip per 1 mėnesį nuo incidento nustatymo momento.
4.1.21. Tiekėjas turi vykdyti nuolatinį veiklos tęstinumo valdymo testavimą resursams (žmogiškiesiems ir technologiniams), susijusiems su paslaugos teikimu.
4.1.22. Tiekėjas garantuoja, kad atitinka duomenų apsaugos teisinius reikalavimus,  taikomus Lietuvoje ir / ar Europos Sąjungoje.
4.1.23. Paslaugos teikėjas turi užtikrinti, kad Paslaugos teikimui būtų naudojama tik legali programinė įranga bei visos sistemos aplikacinės ir infrastruktūrinės platformos/bibliotekos būtų su naujausiomis saugos pataisomis, bei užtikrinti, kad aplikacinių ir infrastruktūrinių platformų/bibliotekų versijos būtų palaikomos gamintojų.
4.1.24. Užsakovas arba jo įgalioti paslaugų teikėjai turi teisę atlikti Paslaugos teikėjo atitikties šiems saugos reikalavimams auditą. Paslaugos teikėjas įsipareigoja sudaryti sąlygas tokiam auditui atlikti sutarties laikotarpiu ar įvykus dideliam incidentui.
4.1.25. Sistemos ir jos komponentų programinė įranga turi būti periodiškai atnaujinama. Sistemos ir jos komponentų programinės įrangos versijos peržiūrimos ir / arba atnaujinamos ne rečiau kaip kartą per metus.
4.1.26. Teikėjo palaikymas turi apimti Sistemos programinės įrangos klaidų ar netikslumų registravimą ir kaupimą.
4.1.27. "Sistemos pažeidžiamumai turi būti matuojami pagal tarptautinę CVSS klasifikavimo skalę https://web.nvd.nist.gov/view/vuln/search).
- Kritinės reikšmės pažeidžiamumai - tokie pažeidžiamumai kuriems yra priskirti 9,0-10,0 balų pagal tarptautinę CVSS klasifikavimo skalę.
- Svarbios reikšmės pažeidžiamumai - tokie pažeidžiamumai, kuriems yra priskirti 7,0-8,9 balai pagal tarptautinę CVSS klasifikavimo skalę.
- Vidutinės reikšmės pažeidžiamumai -tokie pažeidžiamumai, kuriems yra priskirti 4 - 6,9 balai pagal tarptautinę CVSS klasifikavimo skalę.
- Žemos reikšmės pažeidžiamumai - tokie pažeidžiamumai, kuriems yra priskirti 0,1 - 3,9 balai pagal tarptautinę CVSS klasifikavimo skalę."
4.1.28. Sistema turi būti apsaugota nuo dešimities naujausių per tinklą vykdomų atakų (angl. TOP 10), kurių sąrašas skelbiamas Atviro tinklo programų saugumo projekto (angl. The Open Web Application Security Project (OWASP)) interneto svetainėje www.owasp.org


4.2. Architektūriniai reikalavimai vystymo paslaugoms:
4.2.1. Architektūros aprašymo ir reikalavimų infrastruktūrai dokumentą parengęs Paslaugų teikėjas atsako už jo kokybę, priimtus projektinius sprendimus ir galimybę juos įgyvendinti, taip pat už jo atitikimą Techninei specifikacijai. 
4.2.2. Projektavimo metu turi būti pateiktas reikalingos diskinės talpos kiekis duomenų saugojimui pagal projektuojamą Sistemos apkrovą (projektuojamą suminį  duomenų kiekį per mėn/ metus).
4.2.3. Sistemos ir jos sprendimo įgyvendinimo architektūra  turi palaikyti techninių pajėgumų plėtimą, prijungiant papildomą techninę įrangą.
4.2.4. Parengtą Architektūros aprašymo ir reikalavimų infrastruktūrai dokumentą Paslaugų teikėjas  turi pateikti Klientui peržiūrai ir derinimui. Architektūros aprašymo ir reikalavimų infrastruktūrai dokumentas turi būti pakoreguotas, atsižvelgiant į peržiūros metu pateiktas Kliento pastabas.
4.2.5. Paslaugų teikėjas diegimo darbus Sistemoje gali pradėti vykdyti tik tuomet, kai Paslaugų teikėjas suderina Architektūros aprašymo ir reikalavimų infrastruktūrai dokumentą su Klientu. Jei Paslaugų teikėjui vykdant darbus iškyla būtinybė pakoreguoti Architektūros aprašymo ir reikalavimų infrastruktūrai dokumentą, Paslaugų teikėjas turi atlikti jo koregavimą ir pateikti Klientui dokumentą su visais pataisymais.
4.2.6. Siūlomi pokyčiai turi būti realizuoti taip, kad pereinant prie aukštesnės Sistemos aplikacijų versijos, nereikėtų atlikti infrastruktūros atnaujinimo ar technologinės platformos atnaujinimo darbų (išskyrus tuos, kuriuos standartiškai rekomenduoja Sistemos gamintojas, pereinant iš vienos versijos į kitą)
4.2.7. Vystoma Sistemos programinė įranga neturi būti ribojantis veiksnys didinant Sistemos našumą. Kitaip tariant, informacinės sistemos našumui padidinti užtenka pridėti reikalingos aparatinės įrangos, tuo pačiu nekeičiant Sistemos programinės įrangos išeities tekstų.
4.2.8. Vystant Sistemą neturi būti įkoduotų (angl. Hard Coded) duomenų, kuriems koreguoti ir / ar keisti būtų reikalingos Paslaugų teikėjo paslaugos. 
4.2.9. Pokyčiai turi būti realizuoti taip, kad atliekant atnaujinimus, susijusius su architektūriniais komponentais ir / ar keičiant duomenų bazę, būtų galimybė atlikti visų duomenų migravimą be papildomų paslaugų ir licencijų įsigijimo iš diegėjo / Sistema gamintojo. 
4.2.10. Pokyčiai turi turėti standartinius sprendimus ir protokolus duomenų mainų sąsajų su kitomis sistemomis realizavimui.  
4.2.11. Pokyčiai su Kliento eksploatuojamomis informacinėmis sistemomis integracijai  turi turėti API grįstą REST ir/arba SOAP Web servisų architektūrą. 
4.2.12. Sistema turėtų būti įgyvendinta remiantis į paslaugas orientuota architektūra (angl. Service-Oriented Architecture, SOA) ir užtikrinti paslaugų moduliarumą, plečiamumą ir pernaudojamumą. Kiekviena verslo funkcija turėtų būti pateikiama kaip atskira sąveiki paslauga, leidžianti sklandžiai integruoti ir palaikyti ryšį tarp skirtingų komponentų. Paslaugos turėtų būti laisvai susietos ir bendrauti standartizuotais protokolais, kad jas būtų galima lengvai prižiūrėti, atnaujinti ir plėsti ateityje: 
4.2.13. Sistemos apdorojamų duomenų apimtys ir jų panaudojimas neturi būti ribojamas papildomomis paslaugų teikėjo licencijomis.
4.2.14. Sistemoje tvarkomų duomenų įrašų ir el. dokumentų skaičius neturi būti ribojamas, išskyrus tuos apribojimus, kurie atsiranda dėl virtualios infrastruktūros techninių parametrų ar apribojimų.
4.2.15. Duomenų bazių valdymo sprendimai turi užtikrinti vidines duomenų vientisumo užtikrinimo funkcijas, turėti duomenų atstatymo mechanizmus po gedimų ir pažeidimų.
4.2.16. Sistemoje turi būti naudojamos priemonės, užtikrinančios, kad atliekant Sistemos ir (ar) atskirų jos komponentų pakeitimą ir (ar) atnaujinimą, turi būti galimybė išlaikyti duomenų bazės lygmenyje atliktus pakeitimus ir konfigūracijas.
4.2.17. Duomenų rezervinio kopijavimo procedūrų metu turi būti tenkinami Sistemos  greitaveikai keliami reikalavimai.
4.2.18. Rengiant Sistemos rezervinę kopiją arba archyvą, neturi būti prarastos Sistemoje vykdomos transakcijos ir apdorojami duomenys, t.y. prieš rezervinės kopijos arba archyvo parengimą, turi būti užbaigiamos visos vykdomos transakcijos ir išsaugojami įvesti duomenys.

5. PASLAUGŲ TEIKIMO VIETA IR TERMINAI
5.1. Paslaugų teikėjas teikia Paslaugas naudodamas savo ir Kliento IT infrastruktūrą. Užsakovui pageidaujant, kad Paslaugų teikėjas sistemos vystymui naudotų savo infrastruktūrą, Paslaugų teikėjas kas mėnesį pateikia Užsakovui pagrįstas infrastruktūros išlaidas apmokėjimui.
5.2. Paslaugų rezultatai turi būti pateikti Klientui TS 6.2-6.5 punktuose nurodytomis priemonėmis arba kitomis priemonėmis nurodytomis Sutartyje.
5.3. Šalims raštu susitarus, Paslaugoms suteikti Paslaugų teikėjui Sutarties vykdymui paskirtiems darbuotojams bus suteiktos nuotolinio prisijungimo galimybės prie Sistemos vystymo ir testavimo aplinkos Prisijungimai prie gamybinės aplinkos gali būti suteikiami atskiru sutarimu. Prieš suteikiant prisijungimus prie Sistemos, Paslaugų teikėjas ir jo darbuotojai privalo Klientui pateikti pasirašytus saugumo ir konfidencialumo dokumentus pagal Kliento vidines tvarkas ir reikalavimus.

6. SUTARTIES VYKDYMO METU PATEIKIAMA DOKUMENTACIJA
6.1. Vystymo paslaugų teikimo metu pagal Kliento pateiktą Užsakymą pateikiama dokumentacija:
6.1.1. Paslaugų teikėjas privalo pateikti Vystymo paslaugų vertinimą pagal Kliento pateiktą formą, kurioje   turi būti nurodyta:
6.1.1.1. trumpas aprašymas;
6.1.1.2. galimos rizikos;
6.1.1.3. galimos prielaidos;
6.1.1.4. kaina;
6.1.1.5. terminai.
6.1.2. Užsakant Vystymo paslaugas Klientas pateiks Vystymo paslaugų Užsakymą, kuriame nurodyta informacija apie paslaugų vertinimą pagal TS 3.2.5.9-3.2.5.10 punktus ir kuriame nurodyti su Paslaugų teikėju suderinti Vystymo paslaugų suteikimo terminai. 
6.1.3. Paslaugų teikėjas privalo pateikti Vystymo paslaugų rezultato testavimo ataskaitą pagal su Kliento suderintą formą, kurioje turi būti nurodyta:
6.1.3.1. testuojamas objektas (pagal reikalavimus);
6.1.3.2. atlikti veiksmai ir pateikti testuojami duomenys (testavimo atvejai – angl.Test case);
6.1.3.3. laukiamas rezultatas;
6.1.3.4. gautas rezultatas;
6.1.3.5. išvados ir rekomendacijos.
6.1.3. [bookmark: _Ref188970772][bookmark: _Ref191278998]Kartu su Vystymo paslaugų perdavimo–priėmimo aktu Paslaugų teikėjas privalo Klientui pateikti 6.1.3.1.– 6.1.3.8. punktuose nurodytą dokumentaciją ir suprogramuotus kodus: 
6.1.3.1. [bookmark: _Ref191279248][bookmark: _Ref188971956]suderintą pakeitimų analizę ir priedus;
6.1.3.2. pakeitimų techninę specifikaciją;
6.1.3.3. diegimo/konfigūravimo instrukcijas;
6.1.3.4. testavimo rezultatus suderintoje dokumento formoje (Xray test execution);
6.1.3.5. [bookmark: _Ref188971986]naudotojo vadovą;
6.1.3.6. [bookmark: _Ref191279261][bookmark: _Ref188972027]administravimo vadovą;
6.1.3.7. [bookmark: _Ref191279284][bookmark: _Ref188972042]suprogramuotų dalių vykdymo kodus (angl. execution code);
6.1.3.8. [bookmark: _Ref191279289]programinių priemonių išeities kodus (angl. source code).
6.1.4. programinių priemonių išeities kodai turi atitikti šiuos reikalavimus:
6.1.4.1. kompiliavimui paruoštas rinkmenų paketas, nurodant standartines kompiliavimo priemones ir kompiliavimo eigą;
6.1.4.2. išeities kodai turi atitikti gerąsias programinio kodo formatavimo, kintamųjų bei funkcijų įvardinimo praktikas;
6.1.4.3. klientui turi būti perduoti visi, korektiški išeities kodai, iš kurių naudojant standartines priemones būtų kompiliuojama naudojimui parengta programinė įranga, atliekanti jai specifikuotas funkcijas;
6.1.4.4. išeities kodus Klientas turi galėti keisti be papildomų leidimų.
6.2. [bookmark: _Ref188971435]Visus TS 6.1.3 punkte nurodytus dokumentus Paslaugų teikėjas privalo pateikti Klientui lietuvių kalba laikantis bendrinės lietuvių kalbos taisyklių. Atskirais atvejais dokumentai gali būti teikiami anglų kalba, iš anksto suderinus su Užsakovu. Visa dokumentacija turi būti išsami, naudotojo ar administratoriaus instrukcijos turi būti iliustruotos naudotojo sąsajos su paveikslėliais. Visi dokumentai turi būti pateikti elektroninėje laikmenoje ar/ir įvardytomis priemonėmis*.
6.3. [bookmark: _Ref188972088]Visi TS 6.1.3 punkte nurodyti dokumentai nuo jų perdavimo Klientui tampa jo turtine ir neturtine intelektine nuosavybe, t. y. Paslaugų teikėjas neturi teisės reikalauti papildomų mokesčių (už patentą ir pan.), ar kitų sumų už naudojimąsi minėta dokumentacija pasibaigus Sutarties galiojimo laikotarpiui.
6.4. [bookmark: _Ref188971110][bookmark: _Ref191383801][bookmark: _Ref191383884]Visus TS 6.1.3.1-6.1.3.6 punktuose nurodytus dokumentus ar/ir jų turinį Paslaugų teikėjas privalo pateikti į Kliento naudojamą priemonę – CONFLUENCE/ SHAREPOINT* arba kitą Kliento naudojamą sistemą, iš anksto tai suderinęs su Klientu;
6.5. [bookmark: _Ref191383999]Visus TS 6.1.3.7-6.1.3.8 punkte sukurtus vykdymo ir išeitinius kodus (įskaitant ir jų darbinius variantus), Paslaugų teikėjas privalo pateikti į Kliento naudojamą priemonę – GITLAB*. Sistemos gamintojui Microsoft neužtikrinant tokios galimybės, Paslaugų teikėjas išeitinius kodus turi perduoti Užsakovui Sistemos gamintojo nurodytomis priemonėmis, iš anksto tai suderinęs su Klientu.

*Visos įvardytos priemonės privalo būti naudojamos Kliento IT infrastruktūroje. Klientas pasilieka teisę keisti įvardytas priemones prieš tai raštu informavęs Paslaugų teikėją dėl techninių ar ekonominių priežasčių pasikeitusių priemonių. Klientas pasirūpina Kliento IT infrastruktūroje pakeistų priemonių prieigų ir licencijų suteikimu Paslaugos teikėjui.

